Bilag 2.2.a Status på årets fokus

Overordnet om årets tre fokusområder, kan vi fortælle at arbejdet med CISUs kernefortælling blev kickstartet på Askov Højskole, og en samlet fortælling forventes godkendt af bestyrelsen i januar 2025. Reformen af Civilsamfundspuljen er gennemført med positive tilbagemeldinger og der er planlagt to stock-take i 2025. Ressourcemobilisering har sikret forlængelser af DERF og OpEn samt styrket dialogen med fonde og institutionelle donorer. Politisk arbejde inkluderer tæt kontakt med ordførere og en stor konference om udviklingspolitisk strategi i februar 2025. Læs om dette og få hele overblikket nedenfor.

**Orientering om status på årets fokus på Kernefortælling**

* Arbejdet med at tydeliggøre CISUs kernefortælling blev for igangsat på Askov Højskole, hvor bestyrelsen og de mange medlemsorganisationer sammen diskuterede hvad der kendetegner CISU og hvad det er vi stræber efter.
* Vi har efterfølgende udarbejdet en opsamling fra sessionen, og arbejdet med at samle de mange input til en samlende kernefortælling om CISU.
* Der var planlagt medlemsmøder for at få input i januar, men tilmeldingen var meget begrænset og møderne blev afviklet som en dialog.
* På bestyrelsesmødet i januar 2025 skal bestyrelsen diskutere, justere og godkende en kernefortælling som beskriver CISUs virke og fokus i den kontekst vi arbejder i.

**Orientering om status på årets fokus på reform af civilsamfundspuljen**

* Reformen af civilsamfundspuljen har fyldt meget i forår og efterår 2024.
* Vi fik godkendt retningslinjerne i november, og siden har der været et stort arbejde med at lave formater, vejledninger og lignende.
* Der har været en del dialoger og diskussioner på sekretariatet med det formål, at vi skal være koordinerede på hvad de nye retningslinjer indebærer.
* Derudover har der været en del arrangementer rettet mod medlemsorganisationer, der er blevet orienteret om de nye retningslinjer.
* Tilbagemeldingerne på reformen og den proces vi har været igennem, er generelt positive. Medlemsorganisationerne er opmærksomme på at det er en svær proces, og at vi forsøger at følge med så godt vi kan.
* Vi har modtaget EoI til *Mellem program* fra 11 organisationer. Der er i forslaget til tilsagnshåndtering for 2026 som bestyrelsen diskuterede på bestyrelsesmøde i oktober, afsat midler til fem mellemprogrammer.
* Vi forventer en stor ansøgningsmængde til såvel de små og store projekter i januar samt de små programmer i marts.
* Vi monitorerer løbende udviklingen i ansøgningerne og planlægger med et mindre stock-take i juni med mindre justeringer, og et større stock-take i november/december, hvor vi laver de justeringer som vi er blevet opmærksomme på er nødvendige.

**Orientering om status på årets fokus på Ressourcemobilisering**

Institutionelle donorer

* Bilag 9.2 til bestyrelsesmøde 4.december beskrev, detaljeret hvorledes der er blevet arbejdet med ressourcemobilisering gennem institutionelle donorer med ekstra 700 mio. kr. som resultat siden sommeren 2020.
* Det er lykkes at få DERF forlænget 2025-28 for i alt 100 mio. Senest er det også lykkes at få OpEn forlænget 2026-29 med i alt andre 100 mio. Begge forlængelser er sikret i en turbulent situation med ministerskift og personaleudskiftning.
* Vi har fået godkendt justeringer til Naboskabspuljen af UM – hvilket forhåbentlig vil bane vej for FL 25 tilsagn til Naboskabspuljen.
* Der er løbende dialog med UM-kontorerne (HUMCIV og KLIMA) vedr. grundlag og muligheder for fremtidig klima finansiering.
* Der har på UM’s opfordring været afholdt møde med de konsulenter, der udarbejder materiale for fremtidig Afrika kulturpulje.
* Der arbejdes på rejse til EU for at afsøge politiske muligheder

Fonde

* Arbejdet med at skabe kontakt til og danne relationer til de danske fonde er stadigt i gang. Vi har holdt møder med Grundfos Foundation og Lind Foundation, med henblik på at have et møde med de større danske fonde hvor vi sammen undersøger mulige fælles interesser.
* Vi har afholdt et møde i København med deltagelse af Lind Foundation, Tuborg Fondet, Augustinus Fonden og Hempel Foundation. Generelt er der interesse for CISUs arbejde selvom det er noget begrænset, hvor meget de kender til os. Der er interesse hos fondene for at erfaringsudveksle indenfor nogle områder, som de og vi har interesse i.
* De er samtidigt meget tydelige på at det er svært at forestille sig at en fond vil lade CISU stå for at forvalte pengene fra en fond, da det jo netop er det som fondene har bestyrelser eller professionelle sekretariater til.
* I pipeline er et møde med de store danske fonde, et generisk brev til de mindre fonde, og så vil vi styrke det gensidige kendskab, og på den måde ”hjælpe” CISUs medlemmer på vej ift. fondene.
* Arbejdet med ressourcemobilisering er forankret i ResMob gruppen, som fortsætter arbejdet på nuværende niveau, selvom Ressourcemobilisering ikke er et fokusområde for 2025.

**Orientering om politisk arbejde**

* Afholdt møder med ordførere fra V, S, SF og M samt placeret ønsker om ekstra tilførsel af midler hos de tre førstnævnte ordførere. Desuden kontakt med SF medlemmer af EU-parlamentet.
* Flere møder afholdt med S-ordfører vedr. Udviklingspolitisk strategi og DIPD
* Deltagelse i SF-møde for at give input til SF’s nye udviklingspolitiske strategi.
* Udviklingspolitiskstrategi: Vi søger at påvirke den nye udviklingspolitiske strategi gennem proces med flere medlemsmøder – derudover større konference 27.2.25 med fem ordførere og key note speakers fra Ghana og Brasilien i Proviantgården på Christiansborg. Mere information kan findes her: <https://cisu.dk/for-medlemmer/ny-udviklingspolitisk-strategi-2025/>
* 2025 opfølgning med UM og ordfører i ft brev fra 125 medlemsorganisationer til Lars Løkke Rasmussen i forsøg på at øge ressourcer.
* Vi har holdt oplæg for Social og Boligministeriet på stormøde 17.dec med 150 deltagere der i blandt minister og seks ordførere vedr. fremtidig finansiering af sociale indsatser i DK.